Rikunarita-ORG/Wikinium huggingface dataset:
# সকাল

**সকাল** বা **বিহানবেলা** হলো দিনের প্রথমাংশ। একে পূর্বাহ্ন ও বলা হয়ে থাকে। স্থানভেদের কারণে সকালের সংজ্ঞার কোন ভিন্নতা নেই। ভোরের শেষ ভাগ থেকে শুরু করে বেলা ১২:০০টা পর্যন্ত সময়কে এশিয়ার কিছু অঞ্চলে ও ভারতীয় উপমহাদেশে সকাল হিসেবে বিবেচনা করা হয়। অনেকে ‍আবার ভোর বা সকালকে ‍একই সময় বলেছেন। তবে অধিকাংশ মানুষই মনে করেন ভোর ‍আর সকাল ‍এক সময় নয়। ভোরের পরই সকাল শুরু হয়। সকালে মানুষ প্রথম খাব‍ার গ্রহণ করে এবং সকাল থেকেই মানুষের দৈনিক কার্যাবলীর সূত্রপাত হয়।

## ব্যুৎপত্তি

## তাৎপর্য

## ছবি

## তথ্যসূত্র
# বিকাল
সংক্ষিপ্ত ইউআরএল

পারম্বিক্কুলাম, কেরালা, ভারতের সন্ধ্যা
 নেপলস উপসাগরের দৃশ্য, ৭:৩০ অপরাহ্নে মাউন্ট ভিসুভিয়াসকে দেখা যাচ্ছে স্থানীয় সৌর/প্রমিত সময়
**বিকাল** বা **বিকেল** হল একটি দিনের সময়কাল, যা অপরাহ্নের শেষে শুরু হয় এবং রাতের শুরুতে শেষ হয়। ঠিক কখন সন্ধ্যা শুরু হয় এবং শেষ হয় তা নির্ভর করে অবস্থান, বছরের সময় এবং সংস্কৃতির উপর, তবে সাধারণত এটিকে শুরু হিসাবে গণ্য করা হয় যখন সূর্য আকাশে কম থাকে এবং গোধূলির শেষ পর্যন্ত স্থায়ী হয়। পর্যবেক্ষকের উপর নির্ভর করে, এটি শুরু হতে পারে ৫টা নাগাদ এবং রাত পর্যন্ত স্থায়ী হতে পারে। সূর্যাস্তের কিছুক্ষণ আগে শেষ অস্তমিত বিকেলকে অন্তর্ভুক্ত করতে এটি কথোপকথনে ব্যবহার করা যেতে পারে।

## তথ্যসূত্র

## বহিঃসংযোগ

* উইকিউক্তিতে বিকাল সম্পর্কিত উক্তি পড়ুন।
* উইকিমিডিয়া কমন্সে বিকাল সম্পর্কিত মিডিয়া দেখুন।

## আরও দেখুন

* ক্রেপাসকুলার - প্রাণী যারা প্রাথমিকভাবে সকাল এবং সন্ধ্যায় সক্রিয় থাকে
* সন্ধ্যা
* সন্ধ্যার পোশাক (দ্ব্যর্থতা নিরসন)
* সূর্যাস্ত
# দেহঘড়ি
সংক্ষিপ্ত ইউআরএল

| দেহঘড়ি |
| --- |
| মানব দেহঘড়ি বৈশিষ্ট |
| উচ্চারণ | * /sərˈkeɪdiən/
 |
| পুনরাবৃত্তি | আনুমানিক ২৪ ঘন্টা পর পর পুনরাবৃত্তি হয় |

দেহঘড়ি বা **সার্কাডিয়ান চক্র**(/sərˈkeɪdiən/), হলো একটি প্রাকৃতিক দোলন যা প্রায় প্রতি ২৪ ঘন্টা পর পর পুনরাবৃত্ত হয়। **দেহঘড়ি** এমন যে কোনো প্রক্রিয়াকে নির্দেশ করতে পারে যা একটি জীবের মধ্যে উদ্ভূত হয় (অর্থাৎ, অন্তঃসত্ত্বা) এবং তা পরিবেশে সাড়া দেয় (পরিবেশ দ্বারা প্রবিষ্ট হয়)। দেহঘড়ি একটি জৈবিক ঘড়ি দ্বারা নিয়ন্ত্রিত হয় যার প্রাথমিক কাজ হলো জৈবিক প্রক্রিয়াগুলিকে ছন্দবদ্ধভাবে সমন্বয় করা যাতে প্রক্রিয়াগুলো সঠিক সময় ঘটে এবং একজন ব্যক্তির সর্বোচ্চ স্বাস্থ্য বজায় থাকে। দেহঘড়ির বিষয়টি প্রাণী, উদ্ভিদ, ছত্রাক এবং সায়ানোব্যাকটেরিয়াতে ব্যাপকভাবে পরিলক্ষিত হয়েছে এবং প্রমানিত হয়েছে যে তারা জীবনের এই রাজ্যগুলোর প্রতিটিতে স্বাধীনভাবে বিবর্তিত হয়েছিল।

*Circadian* শব্দটি ল্যাটিন **circa** থেকে এসেছে, যার অর্থ "চারপাশে", এবং **dies**, যার অর্থ "দিন"। ২৪-ঘন্টা চক্রের প্রক্রিয়াগুলিকে সাধারণভাবে **দৈনিক ছন্দ** বলা হয়; দৈনিক ছন্দগুলিক অন্তঃসত্ত্বা হিসাবে নিশ্চিত করা না গেলে, এবং পরিবেশগত না হলে সেই ছন্দকে সার্কাডিয়ান ছন্দ বা দেহঘড়ি বলা যায় না

যদিও সার্কাডিয়ান ছন্দ বা দেহঘড়ি অন্তঃসত্ত্বীয়, তবুও তারা স্থানীয় পরিবেশের সাথে সামঞ্জস্য হয় যাকে zeitgebers বলা হয় (জার্মান **Zeitgeber** থেকে) জার্মান: [ˈtsaɪtˌɡeːbɐ]; আক্ষ. ':time giver' সময় প্রদানকারী '), যার মধ্যে আলো, তাপমাত্রা এবং জারণ চক্র রয়েছে। ক্লিনিকাল সেটিংসে, মানুষের মধ্যে একটি অস্বাভাবিক সার্কাডিয়ান ছন্দ বা দেহঘড়ি সার্কাডিয়ান রিদম স্লিপ ডিসঅর্ডার হিসাবে পরিচিত।

## তথ্যসূত্র
# সৌর পঞ্জিকা

সৌর পঞ্জিকা
**সৌর পঞ্জিকা** হলো এমন পঞ্জিকা (বর্ষপঞ্জি) যেখানে দিনসমূহকে হিসাব করার জন্য সূর্যের ঘুর্ণন পদ্ধতির ফলে উদ্ভূত গণনাকে ব্যবহার করা হয়। হিসাবের সুবিধার্থে পৃথিবীতে সৌর পঞ্জিকার ব্যবহারই অধিক প্রচলিত; যেমনঃ ইংরেজি পঞ্জিকা, বাংলা পঞ্জিকা।

## ইতিহাস

প্রাথমিকভাবে বর্ষ গণনা করা হতো চাঁদের আবর্তন হিসাব করে, সুমেরীয় সভ্যতায় যা প্রথম দৃষ্ট হয়; কিন্তু জ্যোতির্বিজ্ঞান, হিসাব-নিকাশ প্রভৃতিতে অগ্রগামী থাকায় মিশরীয়রাই পৃথিবীতে প্রথম সৌর পঞ্জিকার প্রচলন করে।

## ভিত্তি

সৌর পঞ্জিকার ভিত্তি হলো পৃথিবীর আহ্নিক গতির সময়কাল এবং বার্ষিক গতির সময়কাল।

## উদাহরণ

কয়েকটি সৌর পঞ্জিকার উদাহরণ হলোঃ

1. বঙ্গাব্দ - বঙ্গাব্দ, বাংলা সন বা বাংলা বর্ষপঞ্জি হল বঙ্গদেশের একটি ঐতিহ্য মণ্ডিত সৌর পঞ্জিকা ভিত্তিক বর্ষপঞ্জি।
2. জুলিয় বর্ষপঞ্জি - জুলিয়ান বর্ষপঞ্জী খৃষ্টপূর্ব ৪৬ খ্রিষ্টাব্দে জুলিয়াস সিজার কর্তৃক প্রবর্তিত একটি ঐতিহ্যবাহী সৌর ক্যালেন্ডার।
3. গ্রেগরীয় বর্ষপঞ্জী - গ্রেগরীয় বর্ষপঞ্জী, গ্রেগোরিয়ান বর্ষপঞ্জী, পাশ্চাত্য বর্ষপঞ্জী, ইংরেজি বর্ষপঞ্জি বা খ্রিষ্টাব্দ হল আন্তর্জাতিকভাবে প্রায় সর্বত্র স্বীকৃত একটি সৌর বর্ষপঞ্জী, যা বিভিন্ন সময় ধাপে ধাপে উন্নয়নের ফলে বর্তমান রুপে আবির্ভূত হয়েছে।
4. থাই (শ্যামদেশীয়) সৌর বুদ্ধাব্দ - থাইল্যান্ডে প্রচলিত সৌর ভিত্তিক বর্ষপঞ্জি বুদ্ধাব্দ নামেই পরিচিত, যাতে সূর্যের একেকটি রাশিতে অবস্থানের উপর ভিত্তি করে একেকটি মাস গণিত হয়।
5. ইরানি বর্ষপঞ্জী - ইরানি বর্ষপঞ্জী অথবা পারস্য বর্ষপঞ্জী হল বৃহত্তর ইরানে প্রায় দুই সহস্রাব্দব্যাপী প্রচলিত বর্ষপঞ্জী, যাতে বছর শুরু হয় ইরানি সময়ানুসারে গণিত মহাবিষুবের দিনে।
6. বাইজেন্টাইন বর্ষপঞ্জী - বাইজেন্টাইন বর্ষপঞ্জী হল ইস্টার্ন অর্থোডক্স চার্চ কর্তৃক ব্যবহৃত একটি সৌর ভিত্তিক পঞ্জিকা, যা *কনস্টান্টিনোপল সৃষ্টির যুগ* (Creation Era of Constantinople) বা *বিশ্ব এর যুগ* (Era of the World) নামে পরিচিত।
7. শকাব্দ - শকাব্দ (অথবা শালীবাহনাব্দ) হল ভারতীয় উপমহাদেশে বহুলপ্রচলিত এক প্রাচীন সৌর অব্দ।

## আরও দেখুন

* পঞ্জিকা;
* গ্রেগরিয়ান বর্ষপঞ্জি;
* বঙ্গাব্দ।

## তথ্যসূত্র

## বহিঃসংযোগ

* বাংলা বর্ষপঞ্জি - বাংলাপিডিয়া হতে সংকলিত নিবন্ধ।
# চান্দ্র পঞ্জিকা
সংক্ষিপ্ত ইউআরএল

পর্যায় ২ তে লুনার লিবারেশন।**চান্দ্র পঞ্জিকা** (ইংরেজি: Lunar calendar) হলো এমন একটি পঞ্জিকা যেখানে দিনসমূহকে হিসাব করার জন্য চাঁদের ঘুর্ণন পদ্ধতির ফলে উদ্ভূত গণনাকে ব্যবহার করা হয়। হিসাবের অসুবিধার্থে পৃথিবীতে চন্দ্র পঞ্জিকার ব্যবহার কম; তবে ধর্মীয় ক্ষেত্রে এর প্রচলণ অধিক; যেমনঃ হিজরি পঞ্জিকা। যেহেতু প্রতিটি চন্দ্রাবর্তন প্রায় ২৯+১⁄২ দিন,চন্দ্র ক্যালেন্ডারের মাসগুলি ২৯ থেকে ৩০ দিনের মধ্যে হয়। ১২ টি চন্দ্রের সময়কাল, একটি চান্দ্র বছর, ৩৫৪ দিন, ৮ ঘন্টা,৪৮ মিনিট, ৩৪ সেকেন্ড। চান্দ্র ক্যালেন্ডার সৌর বছরের তুলনায় ১১ থেকে ১২ দিন ছোট।

## ইতিহাস

প্রাথমিকভাবে বর্ষ গণনা করা হতো চাঁদের আবর্তন হিসাব করে, সুমেরীয় সভ্যতায় যা প্রথম দৃষ্ট হয়; কিন্তু জ্যোতির্বিজ্ঞান, হিসাব-নিকাশ প্রভৃতিতে অগ্রগামী থাকায় মিশরীয়রা পৃথিবীতে প্রথম সৌর পঞ্জিকার প্রচলন করে। স্কটল্যান্ডের ওয়ারেন ফিল্ডে লুনিসোলার ক্যালেন্ডার পাওয়া গেছে এবং এটি মেসোলিথিক যুগের ১০০০০ বছর আগের। পণ্ডিতরা যুক্তি দিয়েছেন যে প্রাচীন শিকারীরা প্যালিওলিথিক যুগে চাঁদের নিয়মিত জ্যোতির্বিদ্যা পর্যবেক্ষণ করত। স্যামুয়েল এল. ম্যাসি এর মতে ২৮০০০-৩০০০০ বছর আগে সময়-পরিমাপক যন্ত্র হিসাবে চাঁদের প্রাচীনতম ব্যবহার হত ।

## আরও দেখুন

* পঞ্জিকা;
* ইসলামি বর্ষপঞ্জি;
* বঙ্গাব্দ।

## তথ্যসূত্র

## বহিঃসংযোগ

* বর্ষপঞ্জি - বাংলাপিডিয়া হতে সংকলিত নিবন্ধ।
# ২৪-ঘণ্টার ঘড়ি
সংক্ষিপ্ত ইউআরএল

ব্রাজিলের কুরিতিবা শহরে একটি ২৪-ঘণ্টার ঘড়ি।তাইওয়ানের মিয়াওলি এইচএসআর স্টেশনে ডিজিটাল ২৪-ঘণ্টার ঘড়ি।
আধুনিক **২৪-ঘণ্টার ঘড়ি**, যা যুক্তরাষ্ট্রে **সামরিক সময়** নামে পরিচিত, সময় পরিমাপের এক পদ্ধতি, যেখানে এক মধ্যরাত্রি থেকে অপর মধ্যরাত্রি পর্যন্ত বিস্তৃত দিনকে ২৪ ঘণ্টায় ভাগ করা হয়। এক মধ্যরাত্রি থেকে কত ঘণ্টা (ও মিনিট) অতিক্রান্ত হয়েছে, এর দ্বারা ২৪-ঘণ্টার ঘড়িতে সময় নির্ণয় করা হয়। এটি বিশ্বে সবচেয়ে প্রচলিত সময় উপস্থাপনা পদ্ধতি, এবং আন্তর্জাতিক প্রমাণ আইএসও ৮৬০১ এটি ব্যবহার করে।

মূলত ইংরেজিভাষী দেশে ১২-ঘণ্টার ঘড়ি, কিংবা ২৪ ও ১২-ঘণ্টার ব্যবস্থার সংমিশ্রণ ব্যবহার করে। যেসব দেশে ১২-ঘণ্টার ঘড়ির আধিপত্য বর্তমান, সেখানে কিছু জীবিকায় ২৪-ঘণ্টার ঘড়ি ব্যবহার করতে পছন্দ করে। যেমন, চিকিৎসা বিজ্ঞান অনুশীলনের সময় চিকিৎসার নথিভুক্তির জন্য ২৪-ঘণ্টার ঘড়ি ব্যবহার করা হয়, কারণ এর ফলে কোনো রুগীর চিকিৎসা ইতিহাসে কখন কোনো ঘটনা ঘটেছে এ বিষয়ক কোনো দ্ব্যর্থতার সমস্যা থাকে না।

## বিবরণ

| ২৪-ঘণ্টার ঘড়ি | ১২-ঘণ্টার ঘড়ি |
| --- | --- |
| ০০:০০ | মধ্যরাত্রি ১২:০০ পূর্বাহ্ন ১২:০০ (দিনের শুরু) |
| ০১:০০ | পূর্বাহ্ন ১:০০ |
| ০২:০০ | পূর্বাহ্ন ২:০০ |
| ... | ... |
| ১০:০০ | পূর্বাহ্ন ১০:০০ |
| ১১:০০ | পূর্বাহ্ন ১২:০০ |
| ১২:০০ | মধ্যাহ্ন ১২:০০ অপরাহ্ন ১২:০০ |
| ১৩:০০ | অপরাহ্ন ১:০০ |
| ১৪:০০ | অপরাহ্ন ২:০০ |
| ১৫:০০ | অপরাহ্ন ৩:০০ |
| ১৬:০০ | অপরাহ্ন ৪:০০ |
| ১৭:০০ | অপরাহ্ন ৫:০০ |
| ১৮:০০ | অপরাহ্ন ৬:০০ |
| ১৯:০০ | অপরাহ্ন ৭:০০ |
| ২০:০০ | অপরাহ্ন ৮:০০ |
| ২১:০০ | অপরাহ্ন ৯:০০ |
| ২২:০০ | অপরাহ্ন ১০:০০ |
| ২৩:০০ | অপরাহ্ন ১১:০০ |
| ২৪:০০ সমান পরের দিন ০০:০০ | মধ্যরাত্রি ১২:০০ (দিনের শেষ) |
|  |

বিশ্বের মানচিত্র যেখানে বিভিন্ন দেশে ১২ ও ২৪-ঘণ্টার ঘড়ির ব্যবহারকে দেখানো হয়েছে।  কেবল ২৪-ঘণ্টার  উভয়ই প্রচলিত  কেবল ১২-ঘণ্টার
২৪-ঘণ্টার উপস্থাপনায় দিনের কোনো সময়কে ঘঘ:মিমি (যেমন ০১:২৩) কিংবা ঘঘ:মিমি:সেসে (যেমন ০১:২৩:৪৫) আকারে লেখা হয়, যেখানে ঘঘ (০০ থেকে ২৩) হলো মধ্যরাত্রি থেকে কেটে যাওয়া সম্পূর্ণ ঘণ্টার সংখ্যা, মিমি (০০ থেকে ৫৯) হলো শেষ সম্পূর্ণ ঘণ্টা থেকে কেটে যাওয়া মিনিটের সংখ্যা, এবং সেসে (০০ থেকে ৫৯) হলো শেষ সম্পূর্ণ মিনিট থেকে কেটে যাওয়া সেকেন্ডের সংখ্যা। লিপ সেকেন্ডের ক্ষেত্রে সেসে-র মান ৬০ পর্যন্ত হতে পারে। ১০-এর নিচে সংখ্যার জন্য আগে শূন্য যোগ করা হয়, কিন্তু এটি ঘণ্টার ক্ষেত্রে ঐচ্ছিক। কম্পিউটার অ্যাপ্লিকেশনে সাধারণভাবেই ১০-এর নিচে সংখ্যার জন্য আগে শূন্য যোগ করা হয়।

যেখানে উপসেকেন্ডের প্রয়োজন, সেখানে সেকেন্ড দশমিক ভগ্নাংশ হতে পারে; অর্থাৎ, ভগ্নাংশ অংশটি একটি দশমিক বিন্দু বা কমা দিয়ে শুরু হয়, যেমন ০১:২৩:৪৫.৬৭৮। ঘণ্টা, মিনিট ও সেকেন্ডের মধ্যে সবচেয়ে জনপ্রিয় বিভাজক চিহ্ন হলো কোলন, যা আইএসও ৮৬০১ পদ্ধতিতেও প্রচলিত। আগে কিছু ইউরোপীয় দেশে বিভাজক হিসেবে পূর্ণ বিরাম চিহ্ন করা হতো, কিন্তু সময় উপস্থাপনার বেশিরভাগ জাতীয় আদর্শ পরবর্তীকালে আন্তর্জাতিক আদর্শ কোলন ব্যবহার করতে লাগল। কিছুক্ষেত্রে (যেমন কিছু কম্পিউটার প্রটোকলে) কোনো বিভাজক ব্যবহৃত হয় না এবং সময়কে ঘঘমিমি আকারে লেখা হয়, যেমন: ২৩৫৯।

## টীকা

## তথ্যসূত্র

## বহিঃসংযোগ

* *Counting Time: a brief history of the 24-hour clock* (free e-book)
# সময় অঞ্চল
সংক্ষিপ্ত ইউআরএল

**সময় অঞ্চল** হচ্ছে পৃথিবীর উপরের এক একটি নির্দিষ্ট এলাকা যেখানকার অন্তর্ভুক্ত দেশগুলোর স্থানীয় সময় একই। পাশাপাশি দুটো সময় স্থানের সময় ব্যবধান সাধারণত এক ঘণ্টা করে হয়ে থাকে। নিউ ইয়র্ক থেকে নেভাডা পর্যন্ত মার্কিন যুক্তরাষ্ট্র তিনটি সময়াঞ্চলে বিভক্ত। তেমনি ভাবে টরেণ্টো, নিউ ইয়র্ক, ওয়াশিংটন, ডি.সি., হাভানা, কিংস্টন, বোগোতা, ডেট্রয়েট এবং লিমা ইত্যাদি শহরসমূহ একই সময়াঞ্চালের অন্তর্ভুক্ত। তেমনি আলমাতি, ওমস্ক এবং ঢাকা শহর একই সময়াঞ্চলের অধীন। পূর্বে গ্রীণউইচ মিন টাইমের ভিত্তিতে সময়াঞ্চল বিভাজন করা হতো। বর্তমানে আরো নিখুঁত ভাবে সময় পরিমাপের পদ্ধতি উদ্ভাবন করা হয়েছে যা ১৯৭২ থেকে প্রচলিত। একে বলা হয় ইউনিভার্সাল টাইমজোন বা ইউটি। ইংল্যান্ডের গ্রীণউইচ হলো ইউটি-১। বিভিন্ন দেশে ডে-লাইট সেভিং পদ্ধতি চালু আছে। এই পদ্ধতিতে বৎসরের একটি সময়ে ঘড়ির কাঁটা ১ ঘণ্টা এগিয়ে দেয়া হয়। সে সময় ইউনিভার্সাল টাইমজোনের সময়ও ১ ঘণ্টা এগিয়ে দিয়ে হিসাব করতে হয়।

## স্থানীয় সময়

প্রতিদিন পৃথিবী পশ্চিম থেকে পূর্ব দিকে তার নিজ মেরুরেখার উপর অাবর্তিত হচ্ছে ৷ ফলে পূর্ব দিকে অবস্থিত স্থানগুলোতে অাগে সূর্যোদয় হয় ৷ পৃথিবীর অাবর্তনের ফলে কোনো স্থানে যখন সূর্য ঠিক মাথার উপর অাসে তখন এ স্থানে মধ্যাহ্ন এবং ঐ স্থানের ঘড়িতে তখন বেলা ১২ টা ধরা হয় ৷ এ মধ্যাহ্ন থেকে দিনের অন্নান্য সময় স্থির করা হয় ৷ একে ঐ স্থানের স্থানীয় সময় বলা হয় ৷ সেক্সটেন্ট যন্ত্রের সাহায্যেও স্থানীয় সময় নির্নয় করা যায় ৷ পৃথিবীর কেন্দ্রে কোণের পরিমাণ ৩৬০॰ ৷ এই ৩৬০॰ কৌণিক দূরত্ব অাবর্তন করতে পৃথিবীর ২৪ ঘণ্টা বা (২৪ x ৬০ ) =১,৪৪০ মিনিট সময় লাগে ৷ সুতরাং পৃথিবী ১॰ ঘোরে (১,৪৪০÷৩৬০)=৪ মিনিট সময়ে অর্থ্যাৎ ১॰ দ্রাঘীমার পার্থক্যের জন্য সময়ের পার্থক্য হয় ৪ মিনিট৷

## তথ্যসূত্র
# মধ্যাহ্ন
সংক্ষিপ্ত ইউআরএল

*বাকু স্ট্রিট এট নুন* (১৮৬১) আলেক্সি বোগোলিউবভের আঁকা, বাকু শহরে ছায়াগুলো উল্লম্বভাবে পড়ছে
**মধ্যাহ্ন** বা **দুপুরবেলা** হচ্ছে দিনের বেলা ১২ টা। এটি **দুপুর ১২টা**, **১২:০০ মি.** (মেরিডিয়ামের জন্য, আক্ষরিক অর্থে ১২:০০ দুপুর), **১২ অপরাহ্ন** (পোস্ট মেরিডিয়ামের জন্য, আক্ষরিক অর্থে "দুপুরের পরে"), **১২ অপরাহ্ন**, বা **১২:০০** (২৪-ঘন্টা ঘড়ি ব্যবহার করে) বা **১২০০** (সামরিক সময়)। সূর্যের **মধ্যাহ্ন** হল এমন সময় যখন সূর্য স্থানীয় আকাশের মধ্যরেখাতল বরাবর অবস্থান করে। এটি সেই সময় যখন সূর্য আকাশে তার আপাত সর্বোচ্চ বিন্দুতে পৌঁছায়, আপাত সৌর সময় ১২টায় এবং একটি সূর্যঘড়ি ব্যবহার করে পর্যবেক্ষণ করা যায়। সৌর দুপুরের স্থানীয় বা ঘড়ির সময় দ্রাঘিমাংশ এবং তারিখের উপর নির্ভর করে।

## ব্যুৎপত্তি

*মধ্যাহ্ন* শব্দটির ইংরেজি প্রতিশব্দ নুন (noon) লাতিন *নোনা হোরা* থেকে উদ্ভূত হয়েছে, দিনের নবম ক্যানোনিকাল ঘন্টা, পশ্চিমা খ্রিস্টান লিটারজিকাল শব্দটি নান (গির্জায় প্রচলিত বিধিবদ্ধ উপাসনা), ঐতিহ্যগত খ্রিস্টান সম্প্রদায়ের সাতটি নির্দিষ্ট প্রার্থনার সময়ের মধ্যে একটি। রোমান এবং পশ্চিম ইউরোপীয় মধ্যযুগীয় সন্ন্যাস দিবস শুরু হয় ৬:০০ পূর্বাহ্ন (০৬:০০) আধুনিক সময়গণনা অনুযায়ী বিষুবীয় অঞ্চলে, তাই নবম ঘন্টাটি বর্তমান ৩:০০ অপরাহ্ন (১৫:০০) এ শুরু হয়। ইংরেজিতে, শব্দের অর্থ *দুপুরে* স্থানান্তরিত হয় এবং সময়টি ধীরে ধীরে স্থানীয় সময় ১২:০০-এ ফিরে আসে - অর্থাৎ, সময় অঞ্চলের আধুনিক আবিষ্কারকে বিবেচনায় না নিয়ে। পরিবর্তনটি ১২ শতকে শুরু হয়েছিল এবং ১৪ শতকের মধ্যে এটি ঠিক করা হয়েছিল।

## আরও দেখুন

* বিকেল
* অ্যানালেমা
* ডিপ্লেইডোস্কোপ
* ঘন্টা কোণ
* সৌর অজিমুথ কোণ

## তথ্যসূত্র

## বহিঃসংযোগ

* উইকিমিডিয়া কমন্সে Noon সম্পর্কিত মিডিয়া দেখুন।
* Generate a solar noon calendar for your location
* U.S. Government Printing Office Style Manual (2008), 30th edition
* Shows the hour and angle of sunrise, noon, and sunset drawn over a map.
* Real Sun Time - gives you an exact unique time to the sun, with yours GPS coordinates position.
# আন্তর্জাতিক একক পদ্ধতি
সংক্ষিপ্ত ইউআরএল

আন্তর্জাতিক একক পদ্ধতি এসআই একক
মেট্রিক একক পরিমাপের যন্ত্রপাতি
**আন্তর্জাতিক একক পদ্ধতি** সংক্ষেপে এস.আই. (ফরাসি ভাষায় Système International) একক নামে পরিচিত। মেট্রিক একক এর আধুনিক সংস্করণ হল SI একক। SI এর পুর্ণরুপ "**Système International d' Unit**। দৈনন্দিন জীবনে ব্যবসা ও বিজ্ঞানে এটি পৃথিবীর "সবচেয়ে বহুল ব্যবহৃত একক পদ্ধতি।
১৯৬০ সালে SI একক অর্থাৎ মিটার-কিলোগ্রাম-সেকেন্ড (MKS) পদ্ধতি, সেন্টিমিটার-গ্রাম-সেকেন্ড (CGS) অর্থাৎ Metric এককের পরিবর্তে চালু হয়।

## এস.আই. মৌলিক এককসমূহ

আন্তর্জাতিক একক পদ্ধতি (International System of Units-SI) সাতটি মৌলিক ভৌত একক চিহ্নিত করেছে, যা থেকে অন্যান্য লব্ধ এককসমূহকে বর্ণনা করা যায়। এই সাতটি মৌলিক একক “এস আই বর্ণিত একক (SI derived units)” বা “এস আই একক” নামে পরিচিত।
নিচে বর্ণিত এককগুলো হলো মৌলিক এস আই একক, এরা মাত্রার দিক দিয়ে স্বাধীন।

| নাম | চিহ্ন | রাশি | মাত্রা | বর্ণনা | উৎপত্তিকালীন বর্ণনা |
| --- | --- | --- | --- | --- | --- |
| কিলোগ্রাম | kg | ভর | [M] | কেবল ভৌত ধ্রুবকসমূহের ওপর ভিত্তি করে প্রতিষ্ঠিত এককের একটি সুসঙ্গত ব্যবস্থায় পূর্বে নির্ধারিত সেকেন্ড এবং মিটার–এককদ্বয়ের সাপেক্ষে যে পরিমাণ ভরের জন্য প্ল্যাঙ্কের ধ্রুবক নির্ভুলভাবে এস.আই. একক 6.62607015×10−34 পাওয়া যায়, তাকে ১ কিলোগ্রাম বলে।
 | ফ্রান্সের সাভ্রেতে অবস্থিত ওজন ও পরিমাপের আন্তজাতিক সংস্থার অফিসে এর আদর্শ অবস্থিত. |
| সেকেন্ড | s | সময় | [T] | শূন্য কেলভিন তাপমাত্রায় একটি অনুত্তেজিত সিজিয়াম *১৩৩* পরমাণুর ৯,১৯২,৬৩১,৭৭০ টি স্পন্দন সম্পন্ন করতে যে সময় লাগে, তাকে ১ সেকেন্ড বলে।
Defined by: 13th CGPM (1967-1968) Resolution 1, CR 103 | ২৪ ঘণ্টায় এক দিন, ৬০ মিনিটে এক ঘণ্টা আবার ৬০ সেকেন্ডে এক মিনিট।
এক সেকেন্ড হলো এক দিনের ১/(২৪×৬০×৬০) অংশ। |
| মিটার | m | দূরত্ব | [L] | ১/২৯,৯৭,৯২,৪৫৮ সেকেন্ডে বায়ু শূন্য স্থানে আলো যে পথ অতিক্রম করে, তা-ই হলো এক মিটার এবং এটি ১০০ সেন্টিমিটারের সমান(প্রায় ৩৯.৩৭ ইঞ্চি)।
Defined by: 17th CGPM (1983) Resolution 1, CR 97 | পৃথিবীর বিষুবরেখা হতে প্যারিসের উপর দিয়ে উত্তর মেরুগামী কাল্পনিক রেখার ১/১,০০,০০,০০০
অংশ হলো এক মিটার। |
| অ্যাম্পিয়ার | A | তড়িৎ প্রবাহ | [I] | বায়ুশূন্য স্থানে এক মিটার দূরত্বে অবস্থিত অসীম দৈর্ঘ্যের এবং উপেক্ষণীয় প্রস্থচ্ছেদের দুইটি সমান্তরাল সরল পরিবহীর প্রত্যেকটিতে যে পরিমাণ তড়িৎ প্রবাহ চালালে পরস্পরের মধ্যে প্রতি মিটার দৈর্ঘ্যে ২×১০−৭ নিউটন বল উৎপন্ন হয় তাকে ১ অ্যাম্পিয়ার বলে। |  |
| কেলভিন | K | তাপমাত্রা | [Q] | পানির ত্রৈধ বিন্দুর (অর্থাৎ যে তাপমাত্রায় পানি কঠিন, তরল ও বায়বীয় তিন অবস্থাতেই থাকে) তাপমাত্রার WIKINIUM\_MATH\_PH\_0 অংশ হলো এক কেলভিন।

Defined by: 13th CGPM (1967) Resolution 4, CR 104 | সমুদ্র সমতলে পানির গলনাংক ও স্ফুটনাংকের মধ্যবর্তী তাপমাত্রার ১/১০০ অংশ হল ১ কেলভিন। |
| মোল | mol | পদার্থের পরিমাণ |  | যে পরিমাণ ০.০১২ কিলোগ্রাম কার্বন ১২ তে অবস্থিত পরমাণুর সমান সংখ্যক প্রাথমিক ইউনিট (যেমন: পরমাণু, অণু, আয়ন, ইলেকট্রন ইত্যাদি বা এগুলোর নির্দিষ্ট কোন গ্রুপ) থাকে, তবে তাকে ১ মোল বলে। এই সংখ্যাটি(NA) হলো প্রায় ৬.০২২১৪১৫×১০২৩ মোল। |  |
| ক্যান্ডেলা | cd | দীপন তীব্রতা | [J] | কোনো ৫৪০×১০১২হার্টজ কম্পাঙ্কের শুদ্ধ এক কম্পাঙ্ক আলোক উৎসের দীপ্তির বিকিরণ তীব্রতা ১/৬৮৩ ওয়াট/স্টেরাডিয়ান হলে তার তীব্রতাকে এক ক্যান্ডেলা বলে হবে। ক |  |

## তথ্যসূত্র
# নক্ষত্র সময়
সংক্ষিপ্ত ইউআরএল

জন আর্নল্ড এবং পুত্র দ্বারা তৈরি বিশ্বের টিকে থাকা স্বীকৃত দুটি নক্ষত্র কৌণিক ঘড়ির মধ্যে একটি। এটি পূর্বে স্যার জর্জ শাকবার্গ-এভেলিন-এর মালিকানাধীন ছিল। এটি লন্ডনের রয়্যাল অবজারভেটরি, গ্রিনউইচ-এ প্রদর্শিত রয়েছে।
**নক্ষত্র সময়** (একটি একক হিসাবে **নক্ষত্র দিন** বা **নক্ষত্র ঘূর্ণন সময়কাল**) (ইংরেজিতে: sidereal /saɪˈdɪəriəl, sə-/ সাইডিয়ারিয়াল) হল একটি সময় পরিমাপের পদ্ধতি যা জ্যোতির্বিজ্ঞানীরা মহাজাগতিক বস্তু সনাক্ত করতে ব্যবহার করেন। নক্ষত্র সময় ব্যবহার করে রাতের আকাশে সঠিক স্থানাঙ্কে একটি টেলিস্কোপকে সহজেই নির্দেশ করা সম্ভব। নক্ষত্র সময় হল একটি "সময় মাপনী যা স্থির নক্ষত্রের সাপেক্ষে বা আরও সঠিকভাবে বলতে গেলে, মহাবিষুব সাপেক্ষে পৃথিবীর ঘূর্ণনের হার পরিমাপ করে"।

একই জায়গা থেকে দেখা হলে, আকাশের এক অবস্থানে দেখা একটি তারাকে একই নক্ষত্র সময়ে অন্য রাতে একই অবস্থানে দেখা যাবে। সময়ের হিসাব রাখা একটি সূর্যঘড়ি (সৌর সময়) ব্যবহার করে যেভাবে সূর্যের অবস্থান খুঁজে বের করা যায় এটি তার অনুরূপ। পৃথিবীর ঘূর্ণনের কারণে সূর্য ও চাঁদ যেমন পূর্ব দিকে উদিত হয় এবং পশ্চিমে অস্ত যায় বলে মনে হয়, নক্ষত্রগুলোও একই কাজ করে। সৌর সময় এবং নক্ষত্র সময় উভয়ই পৃথিবীর মেরু অক্ষের উপর তার ঘূর্ণনের নিয়মিততা ব্যবহার করে: সৌর সময় সূর্যকে অনুসরণ করে কিন্তু মোটামুটিভাবে বলতে গেলে, নক্ষত্র সময় মহাকাশীয় গোলকের দূরবর্তী স্থির নক্ষত্রদেরকে অনুসরণ করে।

আরও সঠিকভাবে, নক্ষত্র সময় হলো সেই কোণ যা ভৌগোলিক নিরক্ষরেখা বরাবর পরিমাপ করা হয়, পর্যবেক্ষকের মধ্যরেখাতল থেকে মহাবৃত্ত পর্যন্ত যা মহাবিষুব এবং উভয় মহাকাশীয় মেরু দিয়ে যায় এবং সাধারণত ঘন্টা, মিনিট এবং সেকেন্ডে প্রকাশ করা হয়। একটি সাধারণ ঘড়ির আদর্শ সময় (গড় সৌর সময়) একটি সামান্য দীর্ঘ চক্র পরিমাপ করে, যা শুধুমাত্র পৃথিবীর অক্ষীয় ঘূর্ণন নয় বরং সূর্যের চারপাশে পৃথিবীর কক্ষপথের পরিভ্রমণও হিসাব করে।

পৃথিবীতে একটি নক্ষত্র সময় দিন প্রায় ৮৬১৬৪.০৯০৫ সেকেন্ড (২৩ ঘন্টা ৫৬ মিনিট ৪.০৯০৫ সেকেন্ড বা ২৩.৯৩৪৪৬৯৬ ঘন্টা)।

(এখানে সেকেন্ড এস.আই. সংজ্ঞা অনুসরণ করে এবং নক্ষত্র সেকেন্ডের সাথে গুলিয়ে ফেলা উচিত নয়।)

## সৌর সময়ের সাথে তুলনা

## অগ্রগতি প্রভাব

## আধুনিক সংজ্ঞা

## অন্যান্য গ্রহের সৌর দিনের তুলনায় পার্শ্বীয় দিন

## আরও দেখুন

## মন্তব্য

## গ্রন্থপঞ্জি

* *Astronomical Almanac for the Year 2017*। Washington and Taunton: US Government Printing Office and The UK Hydrographic Office। ২০১৬। আইএসবিএন ৯৭৮-০-৭০৭৭-৪১৬৬৬।
* Bakich, Michael E. (২০০০)। *The Cambridge Planetary Handbook*। Cambridge University Press। আইএসবিএন ০-৫২১-৬৩২৮০-৩।
* "Earth Rotation Angle"। *International Earth Rotation and Reference System Service*। ২০১৩। ২৫ মার্চ ২০১৮ তারিখে মূল থেকে আর্কাইভকৃত। সংগ্রহের তারিখ ২০ মার্চ ২০১৮।
* *Explanatory Supplement to the Ephemeris*। London: Her Majesty's Stationery Office। ১৯৬১।
* "Time and Frequency from A to Z, S to So"। *National Institute of Standards and Technology*। ১২ মে ২০১০।
* Urban, Sean E.; Seidelmann, P. Kenneth, সম্পাদকগণ (২০১৩)। *Explanatory Supplement to the Astronomical Almanac* (3rd সংস্করণ)। Mill Valley, CA: University Science Books। আইএসবিএন ৯৭৮-১-৮৯১৩৮৯-৮৫-৬।

## তথ্যসূত্র

## বহিঃসংযোগ

* Web-based Sidereal time calculator

টেমপ্লেট:Time topics
# খ-গোলক
সংক্ষিপ্ত ইউআরএল

খ-গোলক
অন্ধকার এবং মেঘমুক্ত আকাশের দিকে তাকালে দর্শকমাত্রেরই চোখে পড়ে অসংখ্য জ্যোতিষ্ক। পৃথিবী থেকে এই জ্যোতিষ্কগুলোর দূরত্ব অনেক বেশি। এজন্য এদেরকে একটি বিরাট ব্যাসার্ধ্যের গোলকের ভেতরের পৃষ্ঠের কিছু স্থির বিন্দু বলে ভ্রম হয়। পৃথিবী পৃষ্ঠে দণ্ডায়মান একজন দর্শক কেবল এই গোলকের উপরের অর্ধাংশই দেখতে পান। এর ভিত্তিতে একজন দর্শককে কেন্দ্র করে অসীম বা যেকোন ব্যাসার্ধ্যের গোলক কল্পনা করা যায়। এই গোলককেই **খ-গোলক** বলা হয়। প্রকৃতপক্ষে খ-গোলকের কোন নির্দিষ্ট ব্যাসার্ধ্য থাকে না।

## খ-গোলকের রাশিসমূহ

খ-অক্ষাংশ,খ-দ্রাঘিমাংশ
আকাশ গোলক দুইটি বৃহৎ-বৃত্ত পৃথিবীর কোন স্থানের উপর নির্ভর করে না।এই দুইটি খ-বিষুব এবং সূর্য পথ , দিগন্ত মধ্যরেখা প্রধান ঊর্ধ্ব বৃত্ত বিভিন্ন স্থানের জন্য বিভিন্ন। কিন্তু খ বিষুব এবং সূর্য পথ পৃথিবীর যে কোন স্থানের জন্য একই ।পূর্বে দেখা গেছে যে বিষুব এবং শূন্য ঘণ্টা কালবৃত্তকে নির্দেশক বৃত্ত নিয়ে আকাশে যে কোন খ-বস্তুর অবস্থান নির্দেশ করা যেতে পারে।অনুরুপ ভাবে সূর্যপথকে একটা নির্দেশক বৃত্ত মনে করে ও খ-বস্তুর অবস্থান নির্দেশ করা যেতে পারে।

## তথ্যসূত্র
# অধিসেকেন্ড
সংক্ষিপ্ত ইউআরএল

২০১৬ সালের ৩১ ডিসেম্বরে অধিসেকেন্ডের সময় time.gov ওয়েবসাইটের ইউটিসি ঘড়ির একটি স্ক্রিনশট।
**অধিসেকেন্ড** বা **লিপ সেকেন্ড** (ইংরেজি: leap second) হচ্ছে সর্বজনীন সমন্বিত সময়ে (ইউটিসি) এক সেকেন্ড সংযোজনকারী সংশোধন, যা পারমাণবিক ঘড়ি দ্বারা নির্ণীত নিখুঁত আন্তর্জাতিক পারমাণবিক সময় (টিএআই) এবং খুঁতসহ নিরীক্ষিত সৌর সময়ের (ইউটি১) মধ্যে সামঞ্জস্য আনার জন্য যোগ করা হয়। পৃথিবীর আহ্নিক গতির অনিয়ম এবং দীর্ঘ মেয়াদে আহ্নিক গতির হ্রাসের জন্য নিরীক্ষিত সৌর সময় পরিবর্তিত হয়। আন্তর্জাতিক সময়রক্ষণের জন্য ব্যবহৃত সর্বজনীন সমন্বিত সময় পদ্ধতিটি কালগণনার জন্য আন্তর্জাতিক পারমাণবিক সময় ব্যবহার করে এবং প্রয়োজন অনুযায়ী ইউটি১-এর সঙ্গে সঙ্গতি না রাখলে এটি নিরীক্ষিত সৌর সময় থেকে এগিয়ে যাবে। এই সমস্যার সমাধানের জন্য প্রয়োজন অনুযায়ী অধিসেকেন্ড যোগ করা হয়। ১৯৭২ সালে লিপ সেকেন্ড চালু হয়েছিল এবং তখন থেকে ইউটিসি সময়ে ২৭টি অধিসেকেন্ড যোগ করা হয়েছে।

যেহেতু বিভিন্ন প্রাকৃতিক ঘটনার জন্য পৃথিবীর আহ্নিক বেগ পরিবর্তিত হয়, সেহেতু ইউটিসি অধিসেকেন্ড অনিয়মিত এবং অনুমানযোগ্য নয়। আন্তর্জাতিক ভূ-ঘূর্ণন ও প্রসঙ্গব্যবস্থা সেবা (ইন্টারন্যাশনাল আর্থ রোটেশন অ্যান্ড রেফারেন্স সিস্টেমস সার্ভিস, IERS) সাধারণত ছয় মাস আগে থেকে অধিসেকেন্ড যোগ করার সিদ্ধান্ত গ্রহণ করে, যাতে করে ইউটিসি ও ইউটি১ সময়ের মধ্যে পার্থক্য ০.৯ সেকেন্ডের বেশি না হয়।

অধিসেকেন্ড যোগ করার এই প্রথা একবিংশ শতাব্দীতে এসে বিঘ্নের সৃষ্টি করেছে। বিশেষ করে যেসব পরিষেবা নিখুঁত সময়মুদ্রণ বা শিল্প প্রক্রিয়া নিয়ন্ত্রণের উপর নির্ভরশীল, সেগুলিতে এটি বিঘ্ন ঘটাচ্ছে। যেহেতু সব পরিগণক যন্ত্র বা কম্পিউটারের হিসাবকৃত সময়ে অধিসেকেন্ডের সাথে সঙ্গতি রাখা সম্ভব হয় না, তাই সেগুলির হিসাবকৃত সময় অধিসেকেন্ড সংশোধিত সময়ের সঙ্গে সামঞ্জস্যপূর্ণ নাও হতে পারে। বিভিন্ন প্রমাণ সংগঠনের সঙ্গে আলোচনার পর ২০০২ সালের নভেম্বরে সপ্তবিংশ (২৭শ) ওজন ও পরিমাপ সাধারণ বৈঠকে ২০৩৫ সালে বা তার আগে অধিসেকেন্ডের ব্যবহার বন্ধ করার সিদ্ধান্ত নেওয়া হয়েছিল।

## তথ্যসূত্র

## বহিঃসংযোগ
# প্রাচীন ইংরেজি ভাষা
সংক্ষিপ্ত ইউআরএল

| প্রাচীন ইংরেজি/অ্যাংলো-স্যাক্সন |
| --- |
| Englisc |
| অঞ্চল | বর্তমান ইংল্যান্ড (কর্নওয়াল বাদে) এবং ফর্থ নদীর দক্ষিণ তীরে অবস্থিত স্কটল্যান্ডের অংশবিশেষ |
| বিলুপ্ত | ১২শ শতক নাগাদ মধ্য ইংরেজিতে রূপ নেয়
  |
| ভাষা পরিবার | ইন্দো-ইউরোপীয়
* জার্মানীয়
	+ পশ্চিম জার্মানীয়
		- অ্যাংলো-ফ্রিজীয়
			* অ্যাংলীয়
				+ **প্রাচীন ইংরেজি/অ্যাংলো-স্যাক্সন**
 |
| ভাষা কোডসমূহ |
| আইএসও ৬৩৯-২ | `ang` |
| আইএসও ৬৩৯-৩ | `ang` |

**প্রাচীন ইংরেজি ভাষা** (Old English; Anglo-Saxon বা *Englisc* নামেও পরিচিত) ইংরেজি ভাষার একটি প্রাচীন রূপ। এটি ৫ম শতকের মধ্যভাগ থেকে ১২শ শতকের মধ্যভাগ পর্যন্ত বর্তমান ইংল্যান্ডে ও স্কটল্যান্ডের দক্ষিণভাগে প্রচলিত ছিল। ভাষাটির যেসব লিখিত নিদর্শন টিকে আছে, সেটি মূলত এটির সাহিত্যিক রূপ। এটি একটি পশ্চিম জার্মানীয় ভাষা। প্রাচীন ফ্রিজীয় ভাষার সাথে ভাষাটির মিল আছে। এছাড়াও উত্তর জার্মানীয় প্রাাচীন নর্স ভাষা এটিকে গভীরভাবে প্রভাবিত করেছে।

## তথ্যসূত্র
# নরওয়েজীয় ভাষা

| নরওয়েজীয় |
| --- |
| norsk *নশ্‌ক্‌* |
| দেশোদ্ভব | নরওয়ে |
|  মাতৃভাষী | ৪.৩২মিলিয়ন(২০১২) |
| ভাষা পরিবার | ইন্দো-ইউরোপীয়
* জার্মানীয়
	+ উত্তর জার্মানীয়
		- পূর্ব ও পশ্চিম স্ক্যান্ডিনেভীয়
			* **নরওয়েজীয়**
 |
| সরকারি অবস্থা |
| সরকারি ভাষা | নরওয়ে |
| নিয়ন্ত্রক সংস্থা | নরওয়েজীয় ভাষা কাউন্সিল |
| ভাষা কোডসমূহ |
| আইএসও ৬৩৯-১ | `no — নরওয়েজীয় nb — বুকমল্‌ nn — নিনশ্‌ক্` |
| আইএসও ৬৩৯-২ | `nor — নরওয়েজীয় nob — বুকমল্‌ nno — নিনশ্‌ক্` |
| আইএসও ৬৩৯-৩ | বিভিন্ন প্রকার: `nor` – নরওয়েজীয় `nob` – বুকমল্‌ `nno` – নিনশ্‌ক্‌ |
|  |

নরওয়েজীয় ভাষাভাষীর অবস্থান
**নরওয়েজীয় ভাষা** (নরওয়েজীয় ভাষায়: norsk*নশ্‌ক্‌*) ইন্দো-ইউরোপীয় ভাষাপরিবারের জার্মানীয় শাখার উত্তর (স্ক্যান্ডিনেভীয়) দলের একটি ভাষা। ভাষাটি সুয়েডীয় ও ডেনীয় ভাষার সাথে, বিশেষত এগুলির লিখিত রূপের সাথে, ঘনিষ্ঠভাবে সম্পর্কিত। তিনটি ভাষাই প্রাচীন নর্স ভাষা থেকে উদ্ভূত। বর্তমান নরওয়ে, ডেনমার্ক ও সুইডেন যে অঞ্চলে অবস্থিত, সে অঞ্চলে প্রাচীনকালে প্রাচীন নর্স ভাষা প্রচলিত ছিল।

পাথরের চাঙড়ে খোদাইকৃত লিপি যাচাই করে দেখা গেছে খ্রিস্টীয় ৯ম-১০ম শতকের দিকে নরওয়েজীয় ভাষা ডেনীয় ও সুয়েডীয় ভাষা থেকে আলাদা হতে শুরু করে। তবে ১৩৯৭ থেকে ১৮১৪ পর্যন্ত নরওয়ে ডেনমার্কের সাথে একীভূত ছিল, এবং এ সময় নরওয়ের শিক্ষিত জনগোষ্ঠীর ভাষা ছিল ডেনীয়। ১৮১৪ সালে নরওয়ে ডেনমার্ক থেকে স্বাধীনতা লাভ করলে একটি স্বাধীন সাহিত্যিক নরওয়েজীয় ভাষা সৃষ্টির প্রয়াস নেয়া হয়। এই সংস্কারকাজে নরওয়ের অভিজাত শ্রেণীর ডেনীয় ভাষার পরিবর্তন সাধন করা এবং নরওয়ের সাধারণ জনগণের মুখের ভাষার প্রমিতকরণ করা---এই দুই উপায়-ই অনুসরণ করা হয়।

নরওয়েজীয় নরওয়ের সরকারি ভাষা। এছাড়া মার্কিন যুক্তরাষ্ট্র, কানাডা ও সুইডেনেও এ ভাষা প্রচলিত। সব মিলিয়ে বিশ্বে নরওয়েজীয় ভাষাভাষীর সংখ্যা প্রায় অর্ধকোটি। নরওয়েজীয় ভাষা নর্ডিক কাউন্সিলের অন্যতম কার্যকর ভাষা। নর্ডিক ভাষা চুক্তি অনুযায়ী, নর্ডিক দেশের নাগরিকরা যারা নরওয়েজীয় ভাষায় কথা বলেন, তারা অন্য নর্ডিক দেশের সরকারি সংস্থার সঙ্গে যোগাযোগে এই ভাষা ব্যবহার করতে পারেন এবং এজন্য তাদের কোনো অনুবাদ বা ব্যাখ্যা খরচ বহন করতে হয় না।

## তথ্যসূত্র